United World Colleges (UWC) er en global utdanningsbevegelse som samler ungdom fra hele verden på videregående skoler i 17 land. Visjonen er å gjøre utdanning til en kraft for å forene mennesker, nasjoner og kulturer for fred og en bærekraftig fremtid. Hvert år får 40 norske elever tilbud om å fullføre de to siste årene av videregående på UWC. Nå er det mulig å søke om opptak for skoleårene 2018-20!
UWC ble grunnlagt under den kalde krigen i 1962, og hadde som mål å fremme fred. Bevegelsen var inspirert av den banebrytende tyske pedagogen Kurt Hahn, som så for seg en skole hvor unge mennesker fra hele verden kunne studere og bo sammen. Tanken bak dette var å skape økt internasjonal forståelse og toleranse på tvers av etniske, religiøse og politiske grenser.
I dag går elever fra over 100 nasjonaliteter på 17 UWC-skoler på fire kontinenter. Fire av skolene inkluderer barn og unge fra 2-19 år, mens de andre har elever i aldersgruppen 16-19 år. Skolene underviser i det verdenskjente International Baccalaureate (IB) Diploma. Samfunnstjeneste, kreative aktiviteter og utendørs utfordringer er en viktig og integrert del av UWC sin unike tilnærming til utdanning.
Her kan du melde deg inn i Facebook-gruppen «UWC-søkere 2018» og stille spørsmål til nåværende elever